1. **Telefon ali družina**

Tema:prekomerna raba mobilnega telefona.

Vsebina:Tea gleda v telefon in se ne meni za dogajanje v avtu. Gaja daje očetu navodila za popoldanske obveznosti. Na vprašanje očeta Tea odgovori zdolgočaseno.

1. **Zakaj se Tea raje ukvarja s telefonom, kot da bi se pogovarjala s sestro in očetom?**

Predlogi odgovorov:

•Ker je zasvojena z mobilnim telefonom in kaže znake zasvojenosti (zadirčnost).

•Ker je nezadovoljna z razmerami v družini (maminim odhodom) in to izraža na način, da ignorira druge člane.

•Ker so ji bolj kot pogovor z očetom in sestro, pomembne nove objave prijateljic na Instagramuin Snapchatu.

1. **Kaj bi lahko Gaja in oče naredila, da bi bila Tea manj na telefonu?**

Predlogi odgovorov:

•Oče bi se lahko več posvečal obema dekletoma, ne pa da je pretirano zaseden s službo.

•Gaja bi lahko Tei poslala sporočilo preko telefona, da ni sama v avtu.

•Oče bi lahko na prijazen način pokazal zanimanje za to, kaj Tea počne na telefonu, in jo vprašal,kako bilahko sam počel kaj podobnega.

•Tega ni mogoče rešiti zdaj v avtu, gre za globljo težavo v odnosih med družinskimi člani, kjer se oče premalo posveča obema dekletoma, mama pa jih je zapustila. Tea se težko spopada z odsotnostjo mame in se tolaži tako, da se umika v svet družabnih omrežij.

1. **Kaj lahko naredi vsak pri sebi, da ne uporablja preveč računalnika ali telefona?**

Predlogi odgovorov:

•Več se druži s prijatelji v živo –športne dejavnosti, pogovori.

•Omeji si uporabo telefona in računalnika na največ dve uri dnevno in se tega strogo drži.

•Poišče aktivnosti, ki niso povezane z uporabo mobilnega telefona.

•V primeru, da postane zasvojen, si poišče strokovno pomoč.

1. **Kakšni so znaki zasvojenosti z mobilnim telefonom, računalnikom ali internetom?**

Predlogi odgovorov:

•Neprestano ukvarjanje z mobilnim telefonom, računalnikom, internetom, igranjem video iger.

•Nestrpnost ali živčnost, če ne moreš uporabljati mobilnega telefona, računalnika ali interneta.

•Odpovedovanje drugim aktivnostim in zanemarjanje družinskih obveznosti.

•Laganje o trajanju uporabe mobilnega telefona, računalnika ali interneta.

•Poslabšanje učnega uspeha.

•Vsi se pritožujejo glede tvoje rabe telefona, računalnika in interneta.

•Zanemarjanje higiene in rednega prehranjevanja.

•Fizične bolečine, povečanje telesne teže,..

**2. Posredovanje osebnih podatkov**

Tema:zaščita zasebnosti.

Vsebina:Daša in Tea sedita na strehi bloka in izpolnjujeta prijavnico za (lažno) manekensko agencijo. Daša si izmisli starost in telesno višino, Tea pa podvomi o pravilnosti tega. Nato vnese še svoje podatke.

1. **Kaj so osebni podatki?**

Predlogi odgovorov:

•Osebni podatek je katerikoli podatek o lastnostih, stanju, ravnanju ali razmerjuposameznika, ne glede na obliko.

•Osebni podatki opisujejo posameznika.

•Med osebne podatke štejemo tudi fotografije, video posnetke in drug material, ki opisuje posameznika.

•Datum rojstva, barva oči, lastna fotografija, kam hodiš v šolo, kdo so tvoji starši, kakšne bolezni si imel, katero dekle ali fant ti je všeč, ocene v šoli, česa se bojiš,...

1. **Kako preveriti spletno stran, ki zahteva od tebe osebne podatkeali geslo, če je varna in ne gre za prevaro?**

Predlogi odgovorov:

•Na spletni strani mora biti jasno navedeno, kdo je lastnik spletne strani, kje ima sedež in telefonska številka, kamor lahko pokličemo. Natančno mora biti napisano, zakaj se bodo podatki uporabljali in koliko časa se bodo hranili. Spletne strani, ki tega nimajo, niso zaupanja vredne.

•V brskalniku (Firefox, Chrome) mora biti označeno, da gre za varno povezavo (zelena zaklenjena ključavnica, zaklenjena ključavnica in napis Secure, zaklenjena ključavnica,...)

•Poguglaš za morebitnimi opozorili in izkušnjami drugih uporabnikov.

1. **Katerih podatkov, video posnetkov ali fotografij ne bi nikoli posredoval nekomu preko interneta? Kaj bi se lahko zgodilo?**

Predlogi odgovorov:

•Intimnih posnetkov,ker se jih lahko deli dalje ali javno objavi. Zaradi tovrstnih objav se lahko drugi norčujejo iz tebe, te žalijo in nadlegujejo.

•Podatkov o morebitnih boleznih, psihičnih težavah, ipd.Če bi imel kakšno hudo bolezen, bi se te drugi lahko začeli neupravičeno izogibati, žaliti in norčevati.

•Spletnih gesel, številk bančnega računa,...Lahko pride do vdora v račune, kraje denarja.

1. **Kako varujemo osebne podatke na internetu in mobilnih telefonih?**
2. Predlogi odgovorov:

•Pred objavo premislimo, ali nam bo objava lahko kakorkoli škodovala (tudi v daljni prihodnosti).

•Uporabljamo dobra gesla,telefon imamo zaklenjenzgeslom (PIN koda, vzorec, prstni odtis).

•Osebnih podatkov ne vnašamo na straneh, če ne vemo, zakaj točno jih potrebujejo.

•Pri vnašanju gesel pazimo, da jih ne vnašamo na ponarejene spletne strani.

1. **Slabo geslo**

Tema:slaba gesla, vdiranje v profile.

Vsebina:Gaja in Matic skušata ugotoviti geslo Teinega profila na Chat Chat. Poskusita nekaj enostavnih gesel in ugotovita, da Tea za geslo uporablja svoj priimek zapisan nazaj.

1. **Ali je Tea imela dobro geslo? Zakaj ne? Zakaj uporablja tako preprosto geslo?**

Predlogi odgovorov:

•Ne. Geslo, ki ga je uporabljala, je bilo preveč preprosto.

•Geslo je preveč lahko uganiti.

•Geslo bi moralo biti daljše in bolj zapleteno.

•Preprosto geslo je uporabljala zato, ker si ga je bilo preprosto zapomniti.

1. **Kakšno je dobro geslo?**

Značilnosti dobrih gesel:

•geslo je dolgo vsaj 10 znakov, še bolje, če jih ima 12 ali več,

•sestavljeno je iz malih in velikih črk, številk in posebnih znakov, kot so #?!-.,%&@ß,

•na pogled je videti, kot da je sestavljeno naključno,

•lahko si ga je zapomniti,

•za vsako spletno mesto imamo svoje geslo.

1. **Ali je vdiranje v profile drugih dovoljeno?**

Predlogi odgovorov:

•Ne, ker je to prepovedano z zakonom (Kazenski zakonik: 221. člen –Napad na informacijski sistem).

•Ne,ker je to tako, kot da bi nekdo vdrl k tebi domov.

1. Meni tole grozno zgleda. A greva?

Tema:srečanje z neznanci, ki jih spoznamo na spletu.

Vsebina:Tea in Daša prideta do hiše, kje je lažna agencija Reality. Vse skupaj jima je sumljivoin nista prepričani ali bi vstopili ali ne. Vrata jima odpre sumljiv moški, ki pove, da bo gospodična Gabriella kmalu prišla. Tea in Daša vstopita v hišo, sumljiv moški pa sumničavo preveri, ali jih kdo opazuje.

1. **Kakšne nevarnosti prežijo na nas, če seodločimo za srečanje z neznanci, ki jih spoznamo prek spleta?**

Predlogi odgovorov:

•Lahko pride do spolne zlorabe.

•Ugrabitev.

•Izsiljevanje.

•Z grožnjami ali manipuliranjem te prisili, da narediš nekaj, kar sicer ne bi (npr. golo fotografiranje, izsiljevanje za denar,...).

1. **Če se želiš na vsak način srečati z nekom, ki si ga spoznal preko interneta, kako lahko to storiš najbolj varno?**

Predlogi odgovorov:

•Za srečanje poveš staršem in jih prosiš, da naj gredo s teboj. Ne zato, da bi te nadzorovali, temveč zato, da ti pomagajo, če je treba. Ni treba, da se skupaj s teboj srečajo z osebo, s katero se dogovoriš, dovolj je, da opazujejo od daleč in ukrepajo, če se izkaže, da oseba ni tista, za katero se predstavlja.

•Za srečanje se dogovoriš dopoldne alipopoldne na javnem kraju, kjer so tudi drugi ljudje.

•Če opaziš, da človek, s katerim si dogovorjen za srečanje ni tisti, za katerega se je izdajal na internetu, se z njim ne srečaš oz. se kar se da hitro posloviš. Nikakor ne nasedaš morebitnim obljubam ali vabilom.

•Če se dogovoriš za srečanje, o tem vedno poveš nekomu, ki mu zaupaš, najboljše staršem.